**Методика за оценка на офертите**

Критерий за оценка на предложенията е „икономически най-изгодна оферта“, съгласно чл. 37, ал. 1, т. 2 от ЗОП, при следните показатели за определяне на комплексната оценка:

**Показател – „Техническо предложение” (ОТ)**

Техническото предложение да съдържа предложената визуализация, отговаряща на изискванията, посочени в приложенията към заданието.

Максимален брой точки по този показател - **40 т.**

Оценяват се елементи на Техническото предложение, както следва:

|  |  |  |
| --- | --- | --- |
|  | **Техническо предложение (ОТ) – елементи (Пi)** | **Максимално възможен брой точки** |
| П1 | Степен на съответствие с изисквания обем информация | 40 |
|  | Предложените варианти на дизайн на спирковия указател и двата вида информационни табла са съобразени с концепцията и техническите параметри на заданието. Творческата идея има оригинален и впечатляващ дизайн. | 40 |
|  | Предложените варианти на дизайн на спирковия указател и двата вида информационни табла са съобразени с концепцията и техническите параметри на заданието. Дизайнът и съдържанието са информативни, но не са с оригинален и впечатляващ дизайн. | 25 |

„Оригинален дизайн“ е истински, първообразен, който не е зает, имитиран или копиран, а

„Впечатляващ“ е такъв, който оказва въздействие.

**Показател „Предлагана цена” (ОЦ)**

Показател „Предлагана цена” е с максимален брой точки **30 т.**

Максималният брой точки по този показател получава офертата с предлагана най-ниска цена за проектирането, изработката и монтажа на елементите - предмет на поръчката.

Точките на останалите участници се определят в съотношение към най-ниската предложена цена по следната формула:

Рmin

ОЦ= -------- х 30, където

Рn

„30” са максималните точки по показателя;

Р n– цената, предложена от съответния участник (без ДДС);

Рmin - предложената минимална цена(без ДДС).

При оценката на офертите първо се разглежда техническата оферта, след това финансовата и накрая двете оценки се обединяват в комплексна оценка.

Комплексна оценка (КО) = ОТ + ОЦ

**„ОТ“** е оценката по показател **„Техническо предложение”**

**„ОЦ“**е оценката по показател **„Предлагана цена”**

На първо място се класира участникът, събрал най-много точки при комплексната оценка. Максималният брой точки, който може да получи участник, е **70 т**.

**Крайно класиране на Участниците**

Крайното класиране на участниците се извършва по броя на точките, получени за всеки участник. На първо място се класира участникът, получил най-висока обща оценка.

В случай че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. В случай, че офертата не може да се определи по този ред, Комисията провежда публично жребий за определяне на изпълнител между класираните на първо място оферти.